CELEX: 52018DP0012
Language: fi
Date: 2018-01-17 00:00:00
Title: Euroopan parlamentin päätös olla vastustamatta ehdotusta komission asetukseksi unionin rekisterin perustamista koskevan komission asetuksen (EU) N:o 389/2013 muuttamisesta (D054274-02 – 2017/3013(RPS))

19.12.2018   
            
            
               FI
            
            
               Euroopan unionin virallinen lehti
            
            
               C 458/76
            
         
      P8_TA(2018)0012
      Päätös olla vastustamatta täytäntöönpanotoimenpidettä: unionin rekisterin perustaminen
      Euroopan parlamentin päätös olla vastustamatta ehdotusta komission asetukseksi unionin rekisterin perustamista koskevan komission asetuksen (EU) N:o 389/2013 muuttamisesta (D054274-02 – 2017/3013(RPS))
      (2018/C 458/09)
      
         Euroopan parlamentti, joka
      
                  —
               
               
                  ottaa huomioon ehdotuksen komission asetukseksi unionin rekisterin perustamista koskevan komission asetuksen (EU) N:o 389/2013 muuttamisesta (D054274-02),
               
            
                  —
               
               
                  ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY ja erityisesti sen 12 ja 19 artiklan (1),
               
            
                  —
               
               
                  ottaa huomioon edellä mainitun direktiivin 23 artiklan 1 kohdassa tarkoitetun komitean 30. marraskuuta 2017 antaman lausunnon,
               
            
                  —
               
               
                  ottaa huomioon komission 5. joulukuuta 2017 päivätyn kirjeen, jossa komissio pyytää parlamenttia ilmoittamaan, ettei se aio vastustaa ehdotusta asetukseksi,
               
            
                  —
               
               
                  ottaa huomioon ympäristön, kansanterveyden ja elintarvikkeiden turvallisuuden valiokunnan 11. tammikuuta 2018 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY 5 a artiklan (2),
               
            
                  —
               
               
                  ottaa huomioon ympäristön, kansanterveyden ja elintarvikkeiden turvallisuuden valiokunnan suosituksen päätökseksi,
               
            
                  —
               
               
                  ottaa huomioon työjärjestyksen 106 artiklan 4 kohdan d alakohdan ja 105 artiklan 6 kohdan,
               
            
                  —
               
               
                  ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 17. tammikuuta 2018, ei ole esitetty vastalauseita,
               
            
                  A.
               
               
                  ottaa huomioon, että EU:n päästökauppajärjestelmän ympäristötavoitteiden tinkimättömyyden suojelemiseksi järjestelmän ilmailualan toimijat ja muut toimijat eivät saa käyttää sellaisen jäsenvaltion myöntämiä päästöoikeuksia, jonka ilmailualan toimijoita ja muita toimijoita koskevat velvoitteet ovat päättyneet, ja tätä tarkoitusta varten on hyväksyttävä suojatoimenpiteitä;
               
            
                  B.
               
               
                  ottaa huomioon, että direktiivin 2003/87/EY 19 artiklassa valtuutetaan komissio hyväksymään toimenpiteitä, joissa noudatetaan standardoitua ja suojattua rekisterijärjestelmää valvonnan käsittävän sääntelymenettelyn mukaisesti;
               
            
                  C.
               
               
                  ottaa huomioon, että komissio toimitti 8. joulukuuta 2017 virallisesti parlamentille ehdotuksen komission asetukseksi, jolla muutetaan komission asetusta (EU) N:o 389/2013 unionin rekisterin perustamisesta (valvonnan käsittävään sääntelymenettelyyn kuuluva toimenpideluonnos), mikä käynnisti parlamentille kuuluvan kolmen kuukauden tarkasteluajan vastustaa kyseistä ehdotusta asetukseksi;
               
            
                  D.
               
               
                  ottaa huomioon, että valvonnan käsittävään sääntelymenettelyyn kuuluvaan toimenpideluonnokseen sisältyvien suojatoimenpiteiden olisi tultava voimaan kiireellisesti, jotta toimenpiteitä sovelletaan siten, että oikeuksia voidaan myöntää ilmaiseksi, saada vaihdossa kansainvälisistä hyvityksistä tai kaupata vuonna 2018, ja ottaa huomioon, että jos parlamentti käyttäisi kolmen kuukauden tarkasteluajan kokonaisuudessaan, valvonnan käsittävään sääntelymenettelyyn kuuluvan toimenpideluonnoksen mukaiset toimenpiteet eivät ehtisi tulla voimaan ennen vuoden 2018 oikeuksien myöntämistä;
               
            
               
                  1.
               
               
                  ilmoittaa, että se ei vastusta ehdotusta komission asetukseksi;
               
            
               
                  2.
               
               
                  kehottaa puhemiestä välittämään tämän päätöksen komissiolle ja tiedoksi neuvostolle.
               
            
         (1)  EUVL L 275, 25.10.2003, s. 32.
      
         (2)  EYVL L 184, 17.7.1999, s. 23.